text: Ung vejlenser faldt i døden på rejse
  30 januar 2013 kl. 08.41
  En ung vejlensisk kvinde død på en rejse i Zambia.
  Hun var på en to måneder lang rejse sammen med en flok andre unge rejseselskabet Adventuredk.
  Ifølge det zambianske medie Zambia Reports faldt hun 67 meter ned efter at være gledet på en sten, da hun ville fotografere vandfaldet Kundalila Falls i Serenje-provinsen.
  I et forsøg på at redde hendes liv fik man reddet hende op af vandet og hastede til hospitalet, men hendes liv stod ikke til at redde, og hun blev erklæret død ved ankomsten.
  Adventuredk bekræfter, at en af deres gæster har mistet livet, men rejseselskabets talskvinde Vibeke Mejer Henriksen vil ikke komme ind på, præcis hvor og hvornår ulykken er sket.
  - Alle sikkerhedsforanstaltninger var overholdt, fastslår Vibeke Mejer Henriksen dog over for ekstrabladet.dk.
  Udenrigsministeriets Borgerservice bekræfter ligeledes, at en dansker er død i Zambia, men vil heller ikke komme nærmere ind omkring omstændighederne.
  